62020TJ0172_INF
Unionin yleisen tuomioistuimen tuomio (viides jaosto) 14.7.2021 – Rochefort vastaan parlamentti
(asia T-172/20)
(Toimielimiä koskeva oikeus – Euroopan parlamentin jäsenten kuluja ja korvauksia koskevat säännöt – Parlamentin avustajakorvaus – Perusteettomasti suoritettujen summien takaisinperiminen – Todistustaakka – Perusteluvelvollisuus – Puolustautumisoikeudet – Oikeudellinen virhe – Arviointivirhe – Oikeasuhteisuus)
1.
Toimielinten säädökset, päätökset ja muut toimet – Perustelut – Perusteluvelvollisuuden laajuus – Parlamentin päätös, jolla parlamentin jäsenen avustajan osalta perusteettomasti suoritetut summat määrätään perittäviksi takaisin
(SEUT 296 artiklan toinen kohta)
(ks. 21 ja 29–33 kohta)
2.
Euroopan parlamentti – Jäsenten kuluja ja korvauksia koskeva sääntely – Parlamentin jäsenten avustajakorvaus – Parlamentin jäsenten avustajakorvauksen käyttöön liittyvä valvonta – Todistustaakka
(Euroopan parlamentin jäsenten asemaa koskevien sääntöjen soveltamisohjeista tehdyn Euroopan parlamentin puhemiehistön päätöksen 33 artiklan 1 ja 2 kohta ja 68 artikla)
(ks. 39–47, 59, 60 ja 96 kohta)
3.
Euroopan parlamentti – Jäsenten kuluja ja korvauksia koskeva sääntely – Perusteettomasti suoritettujen summien takaisinperiminen – Velvollisuutta kuulla asianomaista parlamentin jäsentä ennen päätöksen tekemistä ei ole – Velvollisuutta kuulla takaisinperintämenettelyyn nähden kolmansia tahoja ei ole
(Euroopan parlamentin jäsenten asemaa koskevien sääntöjen soveltamisohjeista tehdyn Euroopan parlamentin puhemiehistön päätöksen 68 artiklan 2 kohta)
(ks. 66–68 ja 71 kohta)
4.
Euroopan parlamentti – Jäsenten kuluja ja korvauksia koskeva sääntely – Perusteettomasti suoritettujen summien takaisinperiminen – Takaisin perittävä määrä – Parlamentilla ei ole harkintavaltaa – Kyseessä olevan parlamentin jäsenen väite suhteellisuusperiaatteen loukkaamisesta – Hylkääminen
(Euroopan parlamentin jäsenten asemaa koskevien sääntöjen soveltamisohjeista tehdyn Euroopan parlamentin puhemiehistön päätöksen 68 artiklan 1 kohta)
(ks. 76 ja 77 kohta)
Aihe
SEUT 263 artiklaan perustuva vaatimus sellaisen parlamentin pääsihteerin 17.12.2019 tekemän päätöksen, joka koskee perusteettomasti parlamentin avustajankorvauksena suoritetun 60499,38 euron suuruisen summan takaisinperimistä kantajalta, ja tähän liittyvän 22.1.2020 päivätyn veloitusilmoituksen kumoamiseksi
Ratkaisu
1)
Euroopan parlamentin pääsihteerin 17.12.2019 tekemä päätös, joka koskee perusteettomasti parlamentin avustajankorvauksena suoritetun 60499,38 euron suuruisen summan takaisinperimistä Robert Rochefortilta, ja tähän liittyvä 22.1.2020 päivätty veloitusilmoitus kumotaan siltä osin kuin ne koskevat summia, jotka on maksettu vuoden 2010 huhtikuulta, päiviltä, jotka eivät vastaa parlamentin pääsihteerin hyväksymiä tehtäviä, ja 29.–31.3.2011 väliseltä ajanjaksolta.
2)
Kanne hylätään muilta osin.
3)
Robert Rochefort ja Euroopan parlamentti vastaavat omista oikeudenkäyntikuluistaan.